ml en en en en id en en en en es en en en fi en la en en en en fr en en en en en en en en en en en en de en en en en ko en en en en en en en en en en en en en en es en en en en eo et et en en en en en en ml ml ml ml ml ml ml ml en es es en en en en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en en es en es es en
തൃശൂര്‍ പൂരത്തെ ഓര്‍മ്മിപ്പിച്ച് കുടമാറ്റം; ഏറ്റുമാനൂരില്‍ നാളെ ആറാട്ട് - Ettumanoor Temple Festival
ഏറ്റുമാനൂര്‍: ഏറ്റുമാനൂര്‍ മഹാദേവക്ഷേത്രത്തിലെ പത്ത് ദിവസം നീണ്ട ഉത്സവത്തിന് നാളെ നടക്കുന്ന ആറാട്ടിന് ശേഷം ഞായറാഴ്ച പുലര്‍ച്ചെ കൊടിയിറങ്ങുന്നതോടെ പരിസമാപ്തിയാകും. ശനിയാഴ്ച മീനച്ചിലാറ്റില്‍ പേരൂര്‍ പൂവത്തുംമൂട് കടവിലാണ് ആറാട്ട്. ഏറ്റുമാനൂരപ്പന്‍റെ ആറാട്ട് നടക്കുന്ന അതേസമയം ആറിന് അക്കരെ പെരിങ്ങള്ളൂര്‍ മഹാദേവക്ഷേത്രത്തിലെ ആറാട്ടും നടക്കുന്നുവെന്നത് ഒരു പ്രത്യേകതയാണ്.
ആറാട്ടിനു ശേഷം തിരിച്ചെഴുന്നള്ളുന്ന ഏറ്റുമാനൂരപ്പനെ കോവില്‍പാടത്ത്നിന്നും ക്ഷേത്രത്തിലേക്ക് സ്വീകരിക്കുന്നത് ഏഴരപൊന്നാനകളുടെ അകമ്പടിയോടെയാണ്. മകള്‍ സ്ഥാനിയായ പേരൂര്‍കാവ് ഭഗവതിയെ വര്‍ഷത്തിലൊരിക്കല്‍ ഏറ്റുമാനൂരപ്പന്‍ കാണാനെത്തുന്ന ദിനം കൂടിയാണ് ആറാട്ട് നടക്കുന്ന കുംഭമാസത്തിലെ തിരുവാതിര നാള്‍. ആറാട്ടിനു ശേഷം തിരിച്ചെഴുന്നള്ളുന്ന വഴി പേരൂര്‍ ചാലയ്ക്കല്‍ ശ്രീകൃഷ്ണസ്വാമി ക്ഷേത്രത്തില്‍ ശൈവവൈഷ്ണവ സംഗമത്തിന്‍റെ ഭാഗമായുള്ള ഇറക്കി പൂജയും ആറാട്ട് സദ്യയും  നടക്കും.
ഒമ്പതാം ഉത്സവദിനമായ ഇന്ന് രാവിലെ ശ്രീബലിയ്ക്കും വൈകിട്ട് കാഴ്ചശ്രീബലിയ്ക്കും നടന്ന കുടമാറ്റം തൃശൂര്‍പൂരത്തെ ഓര്‍മ്മിപ്പിക്കുന്നതായി മാറി. മട്ടന്നൂര്‍ ശങ്കരന്‍കുട്ടി മാരാരും സംഘവും അവതരിപ്പിച്ച സ്പെഷ്യല്‍ പഞ്ചാരിമേളം കുടമാറ്റത്തിനും എഴുന്നള്ളിപ്പിനും കൊഴുപ്പേകി.
ഏറ്റുമാനൂര്‍: മഹാദേവക്ഷേത്രത്തിലെ തിരുത്സവം പ്രമാണിച്ച് ഏറ്റുമാനൂര്‍ മുനിസിപ്പാലിറ്റിയിലെ എല്ലാ സര്‍ക്കാര്‍ ഓഫീസുകള്‍ക്കും വിദ്യാഭ്യാസസ്ഥാപനങ്ങള്‍ക്കും ഫെബ്രുവരി 16ന് ജില്ലാ കളക്ടര്‍ അവധി പ്രഖ്യാപിച്ചു. പൊതു പരിപാടികളോ പൊതു പരീക്ഷയോ നടത്തുവാന്‍ നിശ്ചയിച്ചിട്ടുണ്ടെങ്കില്‍ ആയതിന് അവധി ബാധകമായിരിക്കുന്നതല്ല.
രാവിലെ 6.00: പള്ളിക്കുറുപ്പ് ദര്‍ശനം, 7.00 നാമജപാമൃദം, 8.00: സംഗീതസദസ്സ്, 10.00: മഹാപ്രസാദ ഊട്ട്, 11.00: അഷ്ടപദിലയം,11.30: ആറാട്ട് പുറപ്പാട്, 12.00: ഓട്ടന്‍തുള്ളല്‍- കുറിച്ചിത്താനം ജയകുമാര്‍, 1.00: കവിയരങ്ങ്, 1.30 ഭജന്‍സ്, 2.15: സംഗീതസദസ്സ്- ഗീതു ഹരിദാസ്, നീണ്ടൂര്‍, 3.00 അക്ഷരശ്ലോക സദസ്സ്, 3.30 സംഗീതസദസ്സ്, 4.00 നൃത്തനൃത്യങ്ങള്‍, 5.30: തിരുവാതിരകളി, 6.00 നാദസ്വരകച്ചേരി, 10.00: ആറാട്ട് കച്ചേരി - പട്ടാഭിറാം പണ്ഡിറ്റ്, ബാംഗ്ലൂര്‍, രാത്രി 1.00: ആറാട്ട് എതിരേല്പ് (പേരൂര്‍ കവല ആറാട്ട് എതിരേല്പ് മണ്ഡപത്തില്‍), 2.00: ആറാട്ട് എഴുന്നള്ളിപ്പ് (ക്ഷേത്ര മൈതാനത്ത്), 5.30: ആറാട്ട് വരവ്, കൊടിയിറക്ക്
Share this News Now:
OTHER NEWS IN THIS SECTION
'പിന്നലഴിക്കാന്‍ ഏണിയുമായി ബംഗാളി'; ഏറ്റുമാനൂരമ്പലത്തിലെ തിരുവാതിര വൈറലാകുന്നു
ഏഴരപൊന്നാനകളുടെ നാട്ടിൽ ഉത്സവനാളുകൾ; മഹാദേവ ക്ഷേത്രത്തില്‍ ഉത്സവം കൊടിയേറി
ഏറ്റുമാനൂര്‍ ഉത്സവം 25ന് കൊടികയറും; പ്രസിദ്ധമായ ഏഴരപൊന്നാനദര്‍ശനം മാര്‍ച്ച് 3ന്
ഏറ്റുമാനൂര്‍ മഹാദേവ ക്ഷേത്രത്തില്‍ 25ന് കൊടിയേറ്റ്; ഏഴരപൊന്നാനദര്‍ശനം മാര്‍ച്ച് 3ന്
ഭക്തിനിര്‍ഭരമായ അന്തരീക്ഷത്തില്‍ ഏറ്റുമാനൂരപ്പന്‍റെ ആറാട്ട് നടന്നു
ഏറ്റുമാനൂര്‍ ക്ഷേത്രം ഉപദേശക സമിതിയില്‍ വിള്ളല്‍; 3 അംഗങ്ങളെ ഒഴിവാക്കിയെന്ന് പരാതി
ഏറ്റുമാനൂര്‍ ഉത്സവത്തിന് ഭക്തിനിര്‍ഭരമായ കൊടിയേറ്റം; ഉത്സവബലി ദര്‍ശനം നാളെ മുതല്‍
ഏറ്റുമാനൂര്‍ ഉത്സവം: കടപ്പൂര് കരക്കാര്‍ കുലവാഴയും കരിക്കിന്‍കുലകളും സമര്‍പ്പിച്ചു
ഏറ്റുമാനൂർ ഉത്സവലഹരിയിൽ: കൊടിയേറ്റ് നാളെ; ഏഴരപ്പൊന്നാന ദർശനം 14ന്
ഏറ്റുമാനൂര്‍ ഉത്സവം: കൊടിക്കൂറ സമര്‍പ്പണത്തിലും പരിപാടികളിലും തിരിമറിയെന്ന് ആരോപണം
ഏറ്റുമാനൂരില്‍ കൊടിയേറ്റ് 7ന്; പരിപാടികള്‍ പുറത്തറിയാതിരിക്കാന്‍ കര്‍ശന നിര്‍ദ്ദേശം
ഏറ്റുമാനൂര്‍ ഉത്സവം ഫെബ്രുവരി 7ന് കൊടിയേറി ആരംഭിക്കും; ഏഴരപ്പൊന്നാന ദര്‍ശനം ഫെബ്രുവരി 14ന്
വേലകളി കാട്ടാമ്പാക്ക് കരക്കാരുടെ അവകാശം
മുളയിടീല്‍ പൂജയോടെ ആരംഭിക്കുന്ന ഉത്സവ ചടങ്ങുകള്‍
പിതൃപുത്രി ബന്ധത്തിന്‍റെ തീവ്രതയില്‍ മഹാദേവന്‍റെ ആറാട്ട്
ഏറ്റുമാനൂര്‍ മഹാദേവ ക്ഷേത്രത്തിലെ വഴിപാടുകള്‍
ഏറ്റുമാനൂരിലെ കെടാവിളക്ക് / വലിയ വിളക്ക്
എട്ടുമനയുള്ള ഊര് ഏറ്റുമാനൂര് ആയി
© 2022 Kairaly News. All Rights Reserved.